Dėmėtoji ciklė

Dėmėtoji ciklė (Cichla ocellaris) – daugiaspalvių ešeržuvių (Cichlidae) šeimos žuvis.

Tai pati tipiškiausia šios genties rūšis ir yra labai panaši į ešerį. Kūnas iki 60 cm ilgio, gamtoje gali būti kiek didesni. Agresyvus grobuonis.

Akvariumas turi būti didelis, turintis daug atviros erdvės, šiekštų ir didelių, tvirtų augalų. Tinka įvairios sudėties, bet gerai nufiltruotas vanduo. Temperatūra - 24-28 °C. Akvariume veisti sunku. Tai ant grunto neršianti rūšis, pasižyminti tipiška mailiaus globa.

Rūšis paplitusi Pietų Amerikos centrinėje ir šiaurinėje dalyse.

Kategorija:Cichlidai
Kategorija:Akvariuminės žuvys